Informácie k praktickému testu

Časť 1

Prvá časť, ako je popísaná v prílohe č. 7 – „Propozície praktického testu“ súťažných podkladov (ďalej len „Propozície“), sa uskutoční v Bratislave dňa 26.5.2025 alebo 27.5.2025, podľa výberu uchádzača, o 13:00. Stretnutie bude na parkovisku na Americkom námestí 1. Uchádzač príde na vozidle so skenovacou technikou a nájde si voľné státie, kde zaparkuje. Zamestnanci mesta Bratislava budú čakať na mieste.

Následne sa na kapotu skenovacieho auta umiestni držiak na kameru aj so samotnou kamerou.

Ilustračná snímka:



Kamera sa zapne a k vodičovi skenovacieho auta si prisadne jeden pracovník mesta. Následne sa vyrazí na trasu 1, ku ktorej (ako aj k nasledujúcej trase 2) posielame GIS dáta v prílohe s názvom „GIS dáta - trasa 1 a 2“. Na trase 1 bude uchádzač vyhotovovať dáta ako sú popísané v Propozíciách, Časť 1, oblasti A a B.

Trasa 1 je jasne definovaná a uchádzač sa od nej nesmie odchýliť:

Obrázok, na ktorom je mapa, text

Obsah vygenerovaný umelou inteligenciou môže byť nesprávny.

Je žiadúce, aby si vodič skenovacieho auta nastavil danú trasu v navigácii. Prísediaci pracovník mesta bude rovnako pomáhať pri orientácii.

Vyhodnocovaná kontrolná oblasť bude začínať križovatkou Sasinkova x Záhradnícka, a zavŕši sa na konci parkoviska Floriánske námestie.

Jazda sa ukončí opäť na parkovisku Americké námestie 1, nájde sa voľné parkovacie miesto, kde auto zastaví.

Uchádzač následne pošle dátový súbor verejnému obstarávateľovi v požadovanej časovej lehote 30 minút, ktorý sa následne vyhodnotí. Detaily sú popísané v Propozíciách.

Príklad spôsobu vyhodnotenia dát:

Obrázok, na ktorom je text, písmo, číslo, rad

Obsah vygenerovaný umelou inteligenciou môže byť nesprávny.

Časť 2

Následne v ten istý deň, po čase potrebnom na strane uchádzača pre odoslanie dát k prvej časti praktického testu, sa skenovacie auto a pracovníci mesta presunú do štvrte Krasňany na ulicu Cyprichova 20. Nájde sa voľné státie a zaparkuje sa. Následne bude úlohou uchádzača prejsť zónu Krasňany v celku (100% parkovacích miest) čo najefektívnejším spôsobom nasledujúc navigáciu skenovacieho auta, podľa dát v prílohe „GIS dáta - trasa 1 a 2“. Trasa 2 je vymedzená ulicami Račianska, Hlinícka, Černockého a Horská:



K vodičovi skenovacieho auta si prisadnú dvaja pracovníci mesta, jeden bude počas celej jazdy vyhotovovať videozáznam obrazovky s navigáciou. Hodnotiť sa budú prvky popísané v Časti 2 dokumentu Propozície.